Ako prvý prišiel pán Igor Turzo, ktorý obdivuhodne pomáhal pri hrabaní pokosenej trávy, sám to celé vyčistil. Pán Turzo nás aj ohromne povzbudzuje v našej činnosti. Stačí keď je tam a všetko ide ľahšie :-).
V sobotu Heňo s Táňou odkopali zeminu, odstránili omietku na západnej strane budovy a odfúrikovali.
Heňo na tej západnej strane budovy objavil trhlinu až do základov, zdá sa byť už dlhšie zastabilizovaná, lebo na vnútornej strane omietka v hornej polke steny nemala trhlinu.
Siesta na priedomí.
Marián vyčistil chodník, ani nechcite vidieť aký bol zarastený (ten chodník).
Heňo potom vyčistil aj južnú časť fasády.
Pohárik vínka pred vynikajúcim obedom.
Na ukážku - kus cementového soklíka a zavlhnuté murivo za práve odstráneným cementom.
Šibalka Táňa za kolesom sa pred foťákom skrýva, inak makala ostosedem. Na stene vidíte vlhkosť stúpajúcu dosť vysoko, vďaka vnútorným sololitovým obkladom, ale aj vďaka veľkým kolesám, ktoré sme o budovu opreli a tak stenu nemohlo slnko vysušiť.